У Вікіпедыі ёсць артыкулы пра іншых асоб з прозвішчам Барсукоў.

**Яўген Барсукоў** (нар. 5 ліпеня 1990, Гомель) — беларускі футбаліст, паўабаронца мазырскай «Славіі».

Клубная кар’ера
---------------

Выхаванец гомельскага футбола, у 2006 годзе пачаў выступаць за дубль «Гомеля». З 2008 года стаў таксама прыцягвацца да асноўнай каманды, але працягваў гуляць пераважна за дубль, у сезонах 2008—2009 правёўшы ў Вышэйшай лізе 9 матчаў. Па выніках сезона 2009 «Гомель» вылецеў у Першую лігу, пасля чаго Барсукоў быў пераведзены ў асноўны склад і дапамог камандзе вярнуць месца ў эліце. У снежні 2010 года падоўжыў кантракт з «Гомелем», але на яго ўжо не разлічвалі ў асноўным складзе, таму нападнік быў аддадзены ў гадавую арэнду ў рэчыцкі «Ведрыч-97». У рэчыцкім клубе здолеў замацавацца ў аснове, пазней арэнда з «Гомеля» была падоўжана.

У ліпені 2013 года вярнуўся з арэнды ў «Гомель», аднак згуляў за каманду толькі адзін матч (21 ліпеня супраць мінскага «Дынама», калі выйшаў на замену ў пачатку другога тайму, але праз паўгадзіны быў заменены), і ўжо ў жніўні канчаткова пакінуў гомельскі клуб, зноў далучыўшыся да «Ведрыча-97» у якасці свабоднага агента. У 2014 годзе дапамог рэчыцкаму клубу (які змяніў назву на «Рэчыца-2014») заняць высокае пятае месца ў Першай лізе, але на наступны год у сувязі з фінансавымі праблемамі клуба пакінуў яго і стаў іграком «Гомельчыгунтранса».

У пачатку 2016 года праходзіў прагляд у «Віцебску», але беспаспяхова, і пазней зноў стаў іграком «Гомеля». У сезоне 2016 з 10 галамі стаў найлепшым бамбардзірам каманды і дапамог ёй атрымаць перамогу ў Першай лізе. У снежні 2016 года падоўжыў кантракт з «Гомелем». У першай палове сезона 2017 у асноўныў з’яўляўся на полі, выходзічы на замену, у 11 матчах забіў два галы. 

У ліпені 2017 года пакінуў гомельскі клуб і неўзабаве стаў іграком магілёўскага «Дняпра», дзе замацаваўся ў стартавым складзе. У студзені 2018 года на год падоўжыў кантракт з магіляўчанамі. У сезоне 2018 быў трывалым іграком асновы, але не здолеў выратаваць магілёўскую каманду ад вылету ў Першую лігу.

У снежні 2018 года далучыўся да «Смалявічаў». Замацаваўся ў стартавым складзе каманды, з 15 галамі стаў яе найлепшым бамбардзірам у сезоне і дапамог вярнуцца ў Вышэйшую лігу. У студзені 2020 года падоўжыў кантракт са «Смалявічамі».

У чэрвені 2020 года перайшоў у мазырскую «Славію», дзе таксама хутка замацаваўся ў складзе. У сезоне 2021 з шасцю галамі стаў другім бамбардзірам каманды. У снежні 2021 года падоўжыў кантракт са «Славіяй»

Міжнародная кар’ера
-------------------

Гуляў за юніёрскую зборную Беларусі ў кваліфікацыі чэмпіянату Еўропы. У 2010 годзе правёў таксама чатыры матчы за малодшую моладзевую зборную Беларусі (да 20 гадоў).

Дасягненні
----------

* Беларусь Пераможца Першай лігі чэмпіянату Беларусі (2): 2010, 2016

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2006 | дубль | Гомель | Беларусь | 11 | 2 |
| 2007 | дубль | Гомель | Беларусь | 24 | 2 |
| 2008 | Д1 | Гомель | Беларусь | 5 | 0 |
| 2009 | Д1 | Гомель | Беларусь | 4 | 0 |
| 2010 | Д2 | Гомель | Беларусь | 18 | 1 |
| 2011 | Д2 | Ведрыч-97 | Беларусь | 29 | 6 |
| 2012 | Д2 | Ведрыч-97 | Беларусь | 24 | 9 |
| 2013 (1) | Д2 | Ведрыч-97 | Беларусь | 9 | 3 |
| 2013 (сяр.) | Д1 | Гомель | Беларусь | 1 | 0 |
| 2013 (2) | Д2 | Ведрыч-97 | Беларусь | 15 | 5 |
| 2014 | Д2 | Рэчыца-2014 | Беларусь | 24 | 4 |
| 2015 | Д2 | Гомельчыгунтранс | Беларусь | 30 | 8 |
| 2016 | Д2 | Гомель | Беларусь | 25 | 10 |
| 2017 (1) | Д1 | Гомель | Беларусь | 11 | 2 |
| 2017 (2) | Д1 | Дняпро | Беларусь | 15 | 0 |
| 2018 | Д1 | Дняпро | Беларусь | 29 | 2 |
| 2019 | Д2 | Смалявічы | Беларусь | 27 | 15 |
| 2020 (1) | Д1 | Смалявічы | Беларусь | 11 | 3 |
| 2020 (2) | Д1 | Славія | Беларусь | 12 | 0 |
| 2021 | Д1 | Славія | Беларусь | 28 | 6 |
|

Зноскі
------

1. ↑  Evgeni Barsukov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Нападающий "Гомельжелдортранса" перейдет в "Гомель"
4. ↑  Барсуков продлил контракт с «Гомелем»
5. ↑  "Гомель" расстался с Барсуковым
6. ↑  Тупчий и Барсуков стали игроками "Днепра"
7. ↑  "Днепр" продлил контракты с Шепелевым и Барсуковым
8. ↑  Бразевич остался у руля "Смолевичей". Клуб подписал Барсукова и Вакулича
9. ↑  "Смолевичи" объявили о продлении контракта с Барсуковым
10. ↑  Барсуков перешел из «Смолевичей» в «Славию»
11. ↑  Евгений Барсуков продлил контракт со "Славией"

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |

| ⛭ Славія Мазыр |
| --- |
| 
* 4 Пруднік
* 5 Ціханоўскі
* 6 Дрос
* 7 Кастроў
* 8 Барсукоў
* 9 Кобец
* 11 Пятрэнка
* 12 Іваноў
* 13 Полаз
* 14 Сазончык
* 15 Шамрук
* 16 Сокал (б)
* 17 Катляроў
* 18 Жук
* 21 Кенжэбаеў
* 22 Іваненка (б)
* 27 Чыкіда
* 44 Крэс
* 45 Садоўскі (б)
* 77 Джыгера
* 88 Рабых
* 95 Жумабекаў
* 96 Патароча
* Амельчанка (б)
* Дыгун
* Кунец (б)
* Слесарчук
* галоўны трэнер: Іван Біёнчык

 |